கூடுதல் தகவல்களாக ஜெயேந்திரர், ரஜினிகாந்த் உள்ளிட்ட பல பிரபலங்களை கடத்தி காசு சம்பாதிக்க வேண்டும் என்று வீரப்பன் நினைத்திருந்ததாக ஒரு செய்தியையும் இந்தப் படத்தில் பரப்பியிருக்கிறார் வர்மா. ராஜ்குமார் கடத்தலுக்குப் பிறகு தான் திருந்தி வாழ ஒரு சந்தர்ப்பத்தை அரசுகள் ஏற்படுத்தித் தர வேண்டும் என்பதைத்தான் வீரப்பன் திரும்பத் திரும்பச் சொல்லி வந்தார். ஆனால் இதைத்தான் இரு மாநில அரசுகளும் ஏற்க மறுத்து நாடகமாடின. எப்படியும் சுட்டுக் கொன்றே தீருவது என்பதில் இரு மாநில அரசுகளும் உறுதியாக இருந்து, அதைச் செய்து காட்டிவிட்டன.